# Бишкек шаарынын №27 орто мектеби

**“Кичинекей Тимминин табылгасы”**

Мугалим: Кайыкеева Кенже Сатылгановна

2018-2019- окуу жылы

**Сабактын планы**

**Сабактын темасы**: Кичинекей Тимминин табылгасы

**Сабактын максаты**: а) Тексттин үстүндө иштөө менен окуучулардын окуп түшүнүү жана мазмунду баалай билүү билгичтиктери калыптанат.

Өтүлгөн темалардын үстүндө кайталоо иштери жүргүзүлөт.

б)Окуучуларды өз алдынча жана топто иштей алууга көнүктүрүү; пикир алышуу көндүмүн калыптандыруу, логикалык ойлонуусун өстүрүү.

в)Топ менен иштөө аркылуу толеранттуулукка, ынтымактуулукка, биримдикке,жаратылышты коргоого тарбиялоо.

**Сабактын тиби:** окуп-түшүнүү

**Сабактын формасы**: аңгемелешүү

**Сабактын жабдылышы**: түстүү сүрөттөр, көркөм куралдар, карточкалар

**Сабактын жүрүшү:**

**I Уюштуруу учуру:** саламдашуу, жоктоо, даярдоо

**II Үйгө тапшырма**: Бышыктоочту кайталайбыз

III Бүгүнкү биздин сабагыбыздын максаты: окуу, көрүү, сезүү, суроо-жооп, талкууло менен текст үстүндө иштейбиз. Грамматиканын алкагында бышыктооч боюнча кайталайбыз.

IV “Табылга” деген сөздү кандай түшүнөсүңөр?

Олжо-находка, байлык, мурас, кенч, баалуу нерсе,буюм, акча ж.б

**V Сүрөттөргө көңүл бургула**( доскага илинген). Ушул сурөттөр менен өз алдынча, ой жүгүртүп кыскача байланыштуу текст түзгүлө.

VI 2-3 окуучу өзүлөрү түзгөн тестерин окуп беришет.

VII Демек, бүгүнкү өтүлүүчү сабак: Текст менен иштөө.

**Тексттин темасы**: Кичинекей Тимминин табылгасы.

а)текст таркатылат(3- тыным менен окушат) оозеки иштөө, сүйлөө.

б)келгиле окуйлу

**I тапшырма**. 1-топтон бир окуучу окуйт.

Балдар бул тынымдан эмнени түшүндүңөр?( балдар айтып беришет)

в)**II тапшырма** 2 топтон бир бала окуйт.

Балдар бул тынымдан эмнени билдик?

г)**III тапшырма** 3-топтон окуйт(суроо-жооп)

Эми балдар, ар бир топ чогуу, биргелешип иштейсиңер.

**Суроо- жооп**

I-Топ текстеги 1-чи тыным боюнча суроо түзосүнөр

II-Топ 2-чи тыным боюнча суроо түзөсүнөр

III-Топ 3-чү тынымга суроо түзөсүнөр (5мин) (ватманга маркет менен жазышат)

Суроолорду түзгөндөн кийин 3-топ бири-бири менен алмашышат 1←2←3←1

Окуучулар бул суроолорго кайра жообун жазышат.

Ар бир топтон доскага чыгышып суроолорду жооптору менен окуп беришет.

IX Балдар ,эми биз чейректе жалаң гана кайсы темага көңүл бурдук?

Бышыктооч темасына көңүл бурдук.

Ар бир топ текстеги өздөрүнө тиешелүү тынымдардан бышыктооч катышкан сүйлөмдөрдү табасыңар. Аны 4 түрдө талдайсыңар.

1. Сүйлөмдү окуйсуңар.
2. Бышыктоочту табасыңар
3. Суроосун аныктайсыңар
4. Бышыктоочтун түрлөрүн айтасыңар

**Кырдаалдык суроолор**.

1. Тимминин апасы чынында эле бактылуубу?
2. Апасы менен Тимми табылганы эмнеге жумшашы мүмкүн?
3. Тимми табылгасын өзү эле энчилеп алдыбы?
4. Эгер сен ушундай табылга таап алсаң эмне кылмак элең?

**X Жыйынтыктоо**: “Алма дарагы”

Келгиле алма дарагын алган билимдерибиз менен толуктайлы. Алмаларга ойлорун жазып, окуп берип даракка илишет.

Окуган текст аркылуу эмнени биле алдыңар? Эмнеге үйрөндүк? Эмне кызыктуу болду? Бул жашоодо кандай болуш керекпиз?

Дарагыбызды алмага толтурдук. Алманын составында көптөгөн витаминдер бар. Алма ден соолукка абдан пайдалуу, керектүү жемиш.

Бул даракка кандай мамиле кылышыбыз керек? Даракты билимдерибиз менен сугартып, аяр мамиле жасайбыз.

**XI Баалоо**: “2”- жылдызча –“5”

“1”-жылдызча-“4”

**XII Үйгө тапшырма**: Эссе жазуу. Табылга- бул бир эле кенч, байлыкпы, же....башка нерсе дагы боло алабы?

**Кичинекей Тимминин табылгасы**

Алты жашар бала өзүнүн кичинекей калагы менен кумдан сарай куруп ойноп жатып, деңиз каракчыларынын беш миллион долларга барабар кенчин таап алат. Байлык деп ушуну айт! Кичинекей Тимми алтындар, берметтер жана кымбат баалуу асыл таштар менен толтурулган эски сандыкты таап алам деп эч качан ойлогон эмес.

Бул XVII кылымда дениз каракчыларынын борбору болуп эсептелген Кайо Грант аралынан табылган эле.

Бул табылга 1699-жылы испаниялык соодагерлердин кемесинен уурдалып, атактуу деиспаниялык соодагерлердин кемесинен уурдалып, атактуу деңиз каракчысы Уильям Кид тарабынан катылгандыгын тарыхчылар далилдешкен.

Бул олжо табылганга чейин кичинекей Тимминин жана анын апасы Алиса Морсолдун бир тыйындары жок отурушкан.

“Эми биз эмне жейбиз, эмне ичебиз?”-деп, эмне кыларымды билбей отургам”-дейт эне. Анын күйөөсү мындан бир жыл мурун “Эмне болсоңор ошо болгула”-деп, ушул аралга уулу экөөнү таштап кеткен экен.

“Мен бул жерде жашап калууга мүмкүнчүлүк да, кайра Америкага кетүүгө акчам дагы жок эле. Батирге акча төлөө мөөнөтүм дагы бүгүн бүткөн . Эмне кылаар айламды таппай, ачка болгон Тиммини алаксытайын деп, деңиздин жээгине келгем. Бир кезде балам:

-Апа, караңызчы, чон сандык!- деп, кыйкырып калды. Барып карасам, дат баскан чон сандыктын капкагы көрүндү. Биз аны ачып көрүп, таң калдык. Сандыктын ичи толтура кымбат баалуу буюм экен. Адегенде, көргөн көзүбүзгө ишендик”,-дейт Алиса Морсол.

Венесуэла өкмөтүнүн мыйзамы боюнча табылган кенчтин наркынын 40 пайызы салык катары мамлекетке өтөт экен. Ошондой болсо да, Тиммиге баасы үч миллион долларга жакын кымбат баалуу буюм калды.

Алиса Морсол Америкага барып, бир жакшы үй жана машина сатып ала тургандыгын, эң негизгиси, Тиммиге жакшы билим берүүнү каалагандыгын айтты. “Анткени, бул менин акчам эмес, Тимминин акчасы. Балам жөн гана мени менен аны бөлүшүп жатат”-деди ал.

Апасынын ушунчалык сүйүнгөнүн көргөн Тимми кабарчыларга: “Мен кумдан сарай салып апамды кубандырайын дедим эле. Ушул оюм ишке ашты окшойт. Азыр апам чынында эле бактылуу”,-деди күлүмсүрөп.